Lolland-Falsters Stifts-Tidende, 1843-07-29
Udenlandske Efterretninger. Endnu den 18de Julii var intet afgjørende Slag forefaldet i den spanske Opstand, men Alt tydede paa, at den havde naaet sit Culminationspunct, saa at vi med hver Dag kunne vente vigtige Efterretninger derfra. Den 15de ankom Narvaez for Madrids Porte og forenede sig med Aspiraz; de havde tilsammen en Styrke af 15,000 Mand med 2100 Heste og 30 Kanoner. Fra Vest nærmede Urbino sig, og andre Anførere vare paa Marschen for at støde til dem, saa at man antog, at Hovedstaden inden faa Dage vilde være beleiret af 30 a 40,000 Mand. Her kom Alt i den største Forvirring: Commandanten Mendizabal indlod sig i Underhandlinger med Narvaez, der erklærede, at Staden kun havde Valget imellem at overgive sig paa Naade og Unaade og at deeltage i Opstanden; men han føiede til, at han for det Første ikke vilde gjøre noget Angreb eller forsøge at trænge ind i Byen af Frygt for at udsætte Dronningens Person for Fare, med mindre man forsøgte at føre Hende bort. Madrid er egentlig ikke befæstet, men kun omgivet med en ubetydelig Told muur, som ikke kan modstaae noget ordentligt Angreb. Da Underhandlingerne ikke førte til noget Resultat, lod Mendizabal Steenbarricader opkaste paa Gaderne og Portene tilspærre og stærkt besætte med Kanoner; Byen lignede fuldkomment en Leir, Nationalgarden og Soldaterne, som tilsammen beløbe sig til 28,000 Mand, men for største Deelen uøvede og upaalidelige, kamperede paa de offentlige Pladser og ingen velklædt Mand vovede sig ud af Husene, da den laveste Pøbel sværmede om og mishandlede og plyndrede dem, den traf paa. Den 17de drog Aspiroz i Syd til Aranjuez for at modsætte sig Enna, der med en liden Hær nærmede sig, allerede den 18de saae man ham vende tilbage til sin Leir uden for Madrids Porte; man vidste Jntet og Udfaldet af hans Tog, Natten mellem den 17de og 18de drog Narvaez ligeledes bort fra Madrid til Torreju, 4 Mile fra Staden, for at hindre Zurbano og Seoane fra at komme de Beleirede til Undsætning. Disse Feldtherrer vare dengang 2 Dagsmarscher fra Madrid og skulde have 16,000 Mand hos sig, men de forfulgtes i nogen Afstand af Serrano, som havde, en næsten lige saa betydelig Styrke. Om Esparteros Stilling og Planer veed man Jntetmed Vished. Medens Nogle forsikkre, at han kun har 3000 Mand hos sig, og at disse befinde sig i en maadelig Forfatning og ere slet stemte imod ham, paastaae Andre, at hans Styrke udgjør 10,000 Mand og at han daglig forstærker sig. Efterretningen om General v. Halens Frafald har ikke bekræftet sig; derimod har et betydeligt Artilleri, som fra Cadix skulde støde til ham, erklæret sig for Opstanden. Man vilde i Madrid have Underretning om, at han befandt sig i Carolina, 47 Mile fra Hovedstaden, og var i Begreb med at foretage et Angreb paa Sevilla og Granada, hvorpaa han i Forening med v. Hallens Armee vilde komme Madrid til Undsætning; ja Paris var man endog tilbøielig til at troe, at Rygterne og hans Hærs slette Forfatning vare udspredte af ham selv for at lokke hans Fjender i en Fælde ved at bringe dem til at samle sig om Madrid, hvor de nu vilde blive omringede fra alle Kanter og overvældede med eet Slag. Dog er dette ikke sandsynligt; en saadan Plan vilde være alt for farlig, da det øiensynlig staaer til Narvaez og Aspiroz at indtage Madrid med Storm og udsætte denne By for et frygteligt Blodbad. Opstanden har atter udvidet sig, da de baleariske Øer og de Stæder i Asturien og Galicien, som hidtil vare blevne Espartero troe, have erklæret sig imod ham. Ministeriet i Paris skal have faaet officiel Underretning om, at alle Esparteros Fjender have forenet sig om at udnævne et Regentskab, bestaaende af Dronningens Formynder Arguelles, den forhenværende Minister Lopez og General Narvaez.